
Savi tn 11  ja  Savi tn 11a
katastriüksuste liitmine
1. Asjaolud ja menetluse käik

Narva linna haldusterritooriumil asub kinnistu (kinnistusregistri registriosa nr 41509), mis koosneb kahest katastriüksusest – Savi tn 11 (katastritunnus 51105:003:0017, pindala 676 m², sihtotstarve - elamumaa) ja Savi tn 11a (katastritunnus 51101:001:1178, pindala 484 m², sihtotstarve - elamumaa).  Katastriüksus  Savi tn 11a  on moodustatud maareformi seaduse § 22 lõike 12 alusel ühendamiseks Savi tn 11  krundiga.
Vastavalt Tartu Maakohtu kinnistusosakonna andmetele on kinnistu omanik Tatjana Burikova (isikukood 46112242219), kes esitas antud katastriüksuste ühendamiseks 03.08.2020.a. Narva Linnavalitsusele avalduse (dokumendi registris nr 7166/1-12.3).
Maakorraldustöid teostab maamõõdu firma Monada OÜ, kes esitas 22.09.2020.a. Narva Linnavalitsusele vormistatud moodustatava katastriüksuse piiriprotokolli.
Katastriüksuste liitmisel määrab kohalik omavalitsus maakatastriseaduse ja ruumiandmete seaduse alusel oma otsusega uuele moodustatavale maaüksusele koha-aadressi ja maa sihtotstarbe.  Kuna maaüksustel asuvad üksikelamu ning seda teenindavad abihooned ja ühendamise tulemusel ehitiste tegelik kasutamise otstarve ei muutu, siis moodustatava maaüksuse maa sihtotstarve jääb samaks, s.t elamumaa. 
2. Õiguslikud alused
2.1
Asjaõigusseaduse § 54 lõike 1 kohaselt võib kinnisasju ühendada üheks kinnisasjaks või ühte kinnisasja jagada mitmeks kinnisasjaks ainult omaniku soovil;

2.2
Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;

2.3 Maakatastriseaduse § 18 lõike 1 punkti 3 kohaselt linna- või vallavalitsus määrab ehitist teenindavale katastriüksusele kogu ulatuses ehitise kasutamise otstarbest tulenev sihtotstarve ehitise tegeliku kasutuse, ehitusloa, ehitisteatise, linna- või vallavalitsuse kirjaliku nõusoleku või kasutusloa alusel;

2.4
Ruumiandmete seaduse § 54 lõike l järgi on koha-aadressi määraja linna- või vallavalitsus.

3. Otsus

Kinnitada omaniku avalduse ja lisatud piiriprotokolli alusel katastriüksuste Savi tn 11 (51105:003:0017) ja Savi tn 11a (51101:001:1178) liitmine ja määrata moodustatavale maaüksusele:

3.1  koha-aadress – Savi tn 11;

3.2  maa sihtotstarve – elamumaa (001; E).
4. Rakendussätted

4.1 Korraldus jõustub teatavakstegemisest.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

